মোহাম্মদ জাহিদ হাসান এমিলি (জন্ম: ২৫ ডিসেম্বর ১৯৮৭; জাহিদ হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০২–০৩ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৭–০৮ মৌসুমে তিনি ঢাকা আবহনীতে যোগদান করেছেন, ঢাকা আবহনীর হয়ে তিনি টানা দুই মৌসুম লিগ শিরোপা জয়লাভ করেছেন। ঢাকা আবহনীতে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯টি গোল করেছেন। পরবর্তীকালে, তিনি শেখ জামাল, মুক্তিযোদ্ধা সংসদ, শেখ রাসেল, ঢাকা মোহামেডান, চট্টগ্রাম আবহনী এবং ব্রাদার্স ইউনিয়নের হয়ে খেলেছেন।  ২০০৫ সালে, এমিলি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৬৪ ম্যাচে ১৫টি গোল করেছেন। দলগতভাবে, এমিলি এপর্যন্ত ৫টি শিরোপা জয়লাভ করেছেন, যার মধ্যে ২টি ব্রাদার্স ইউনিয়নের হয়ে, ২টি ঢাকা আবহনীর হয়ে এবং ১টি শেখ জামালের হয়ে জয়লাভ করেছেন।  প্রারম্ভিক জীবন মোহাম্মদ জাহিদ হাসান এমিলি ১৯৮৭ সালের ২৫শে ডিসেম্বর তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০০৫ সালের ৮ই ডিসেম্বর তারিখে, মাত্র ১৭ বছর ১১ মাস ১৪ দিন বয়সে, এমিলি ভুটানের বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের আক্রমণভাগের খেলোয়াড় রোকনুজ্জামান কাঞ্চনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে এমিলি সর্বমোট ৭ ম্যাচে ২টি গোল করেছেন। জাতীয় দলের হয়ে অভিষেকের ম্যাচেই তিনি বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১১ সালের ২১শে মার্চ তারিখে, তিনি ফিলিস্তিনের বিরুদ্ধে ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ২–০ গোলের ব্যবধানে পরাজিত হয়েছিল  ২০১৫ সালের ২রা ফেব্রুয়ারি তারিখে বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত শ্রীলঙ্কার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছেন, ম্যাচটি বাংলাদেশ ১–০ গোলের ব্যবধানে জয়লাভ করেছিল, যেখানে তিনি ৮৯ মিনিট খেলেছেন।  পরিসংখ্যান আন্তর্জাতিক  দল  সাল  ম্যাচ  গোল বাংলাদেশ  ২০০৫  ৭  ২ ২০০৬  ৮  ২ ২০০৭  ৬  ০ ২০০৮  ৭  ২ ২০০৯  ৫  ১ ২০১০  ৩  ০ ২০১১  ১০  ২ ২০১২  ৩  ১ ২০১৩  ৩  ১ ২০১৪  ৩  ২ ২০১৫  ৮  ২ ২০১৬  ১  ০ সর্বমোট  ৬৪  ১৫  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৮ ডিসেম্বর ২০০৫  পিপলস ফুটবল স্টেডিয়াম, করাচি, পাকিস্তান    ৩–০  ৩–০  ২০০৫ সাফ গোল্ড কাপ   ২  ১২ ডিসেম্বর ২০০৫    ১–১  ১–১   ৩  ১ এপ্রিল ২০০৬  বঙ্গবন্ধু জাতীয় স্টেডিয়াম, ঢাকা, বাংলাদেশ    ২–০  ২–১  ২০০৬ এএফসি চ্যালেঞ্জ কাপ   ৪  ৮ ডিসেম্বর ২০০৫    ১–০  ৩–০   ৫  ৯ এপ্রিল ২০০৮  স্পার্তাল স্টেডিয়াম, বিশকেক, কিরগিজস্তান    ১–০  ১–২  ২০০৮ এএফসি চ্যালেঞ্জ কাপ বাছাইপর্ব   ৬  ৬ জুন ২০০৮  সুগাথাদাসা স্টেডিয়াম, কলম্বো, শ্রীলঙ্কা    ১–২  ২–২  ২০০৮ সাফ চ্যাম্পিয়নশিপ   ৭  ৪ ডিসেম্বর ২০০৯  বঙ্গবন্ধু জাতীয় স্টেডিয়াম, ঢাকা, বাংলাদেশ    ৪–১  ৪–১  ২০০৯ সাফ চ্যাম্পিয়নশিপ   ৮  ২৯ জুন ২০১১    ১–০  ৩–০  ২০১৪ ফিফা বিশ্বকাপ বাছাইপর্ব   ৯  ২৮ জুলাই ২০১১    ২–০  ২–০   ১০  ২০ নভেম্বর ২০১২  জাতীয় স্টেডিয়াম, কুয়ালালামপুর, মালয়েশিয়া    ১–১  ১–১  প্রীতি ম্যাচ   ১১  ৫ সেপ্টেম্বর ২০১৩  হালচোক স্টেডিয়াম, কাঠমান্ডু, নেপাল    ১–০  ১–২  ২০১৩ সাফ চ্যাম্পিয়নশিপ   ১২  ২৪ অক্টোবর ২০১৪  শামসুল হুদা স্টেডিয়াম, যশোর, বাংলাদেশ    ১–০  ১–১  প্রীতি ম্যাচ   ১৩  ২৭ অক্টোবর ২০১৪  মুক্তিযুদ্ধ স্মৃতি স্টেডিয়াম, রাজশাহী, বাংলাদেশ    ১–০  ১–০   ১৪  ২ জুন ২০১৫  বঙ্গবন্ধু জাতীয় স্টেডিয়াম, ঢাকা, বাংলাদেশ    ১–০  ১–১  ১৫  ১৬ জুন ২০১৫    ১–০  ১–১  ২০১৮ ফিফা বিশ্বকাপ বাছাইপর্ব    তথ্যসূত্র  বহিঃসংযোগ          বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:পিরোজপুর জেলার ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের প্রাক্তন শিক্ষার্থী বিষয়শ্রেণী:এশিয়ান গেমসে বাংলাদেশের ফুটবলার বিষয়শ্রেণী:বরিশাল বিভাগের ফুটবলার